**ikt.szám: Na/47/2025.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2025. február 12-én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Tima Zoltán Ferenc

Kolonics Szilvia

Szakács Balázs

Tóth Péter

képviselők

**Távol van**: Tóth Péter

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Tóth Péter képviselő távolmaradását előre jelezte. Mivel további kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**1/2025.(II.12.) önkormányzati határozat**

Nagyacsád Község Önkormányzatának képviselő-testülete 2025. február 12-i ülésének napirendjét az alábbiak szerint határozza meg:

1. 2025. évi munkaterv elfogadása

Előadó: polgármester

1. Szolgáltatási terv elfogadása

Előadó: polgármester

1. Nemesgörzsönyi Közös Önkormányzati Hivatal 2025. évi költségvetésének elfogadása

Előadó: polgármester

1. Nagyacsád Község Önkormányzata 2025. évi költségvetésének elfogadása

Előadó: polgármester

1. Nagyacsád Község Önkormányzat 2025. évi közbeszerzési tervének elfogadása

Előadó: polgármester

1. Az önkormányzat 2024. évi adóigazgatási munkájáról szóló beszámoló elfogadása

Előadó: polgármester

1. Pápai Rendőrkapitányság 2024. évi támogatás felhasználásáról szóló beszámolójának elfogadása

Előadó: polgármester

1. Falugondnok továbbképzési tervének elfogadása

Előadó: polgármester

Napirendek tárgyalása:

**1)2025. évi munkaterv elfogadása**

**Előadó: polgármester**

Szalóky Nándor polgármester ismerteti a 2025 évi munkatervet. Elmondja, szükség szerint a napirendek bővíthetőek, és a gyakoriság is sűrűsödhet igény esetén.

Megkérdezi, hogy van-e valakinek kérdése, hozzászólása?

Szalaky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**2/2025. (II.12.) önkormányzati határozat**

**2025. évi munkatervéről**

Nagyacsád község Önkormányzatának Képviselő-testülete az előterjesztett 2025.évi munkatervet a javaslat szerint elfogadja.

**Határidő**: 2025.évben folyamatos

**Felelős**: polgármester

**2)Szolgáltatási terv elfogadása**

**Előadó: polgármester**

Szalóky Nándor polgármester elmondja, hogy minden évben szükséges a szolgáltatási terv elfogadása. Háriné Nagy Veronika közművelődési ügyintéző elkészítette a tervet, mely bővülhet, ha további lehetőségek merülnek fel.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**3/2025. (II.12.) önkormányzati határozat**

Nagyacsád Község Önkormányzat Képviselő-testülete úgy döntött, elfogadja Nagyacsád Község Önkormányzat 2025. évi szolgáltatási tervét.

Felelős: polgármester

Határidő: folyamatos

**3)Nemesgörzsönyi Közös Önkormányzati Hivatal 2025. évi költségvetésének elfogadása**

**Előadó: polgármester**

Szalóky Nándor polgármester ismerteti a hivatal költségvetését. Elmondja, hogy 1.875 e Ft/év összeggel kell az önkormányzatnak hozzájárulni a hivatal költségvetéséhez.

Kolonics Szilvia képviselő megkérdezi, hogy mi az a jubileumi jutalom.

Novák Edit aljegyző elmondja, hogy a közszolgálati tisztviselőkről szóló törvény alapján 25,30,35,40 év közszolgálati jogviszonyban töltött idő után jár a jubileumi jutalom, 2,3,4 és végül 5 havi illetménynek megfelelő összeg.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**4/2025. (II.12.) önkormányzati határozat**

A Nemesgörzsönyi Közös Önkormányzati Hivatal 2025. évi költségvetésének elfogadásáról **Nagyacsád** Község Önkormányzata a Nemesgörzsönyi Közös Önkormányzati Hivatal 2025. évi költségvetését az előterjesztés szerinti tartalommal és annak mellékletében foglaltak alapján elfogadja.

A Képviselő-testület a 2025. évi költségvetés bevételi fő összegét ***134.832.000***,- forintban, a kiadási fő összegét ***134.832.000***,- forintban állapítja meg.

A kiadási fő összegen belül a kiemelt előirányzatokat a következőkben állapítja meg.

a) személyi juttatások 112.354.000, - Ft

b) munkaadókat terhelő járulékok 14.628.000 Ft

c) dologi kiadások 7.350. 000,- Ft

d) beruházási kiadások 500. 000 Ft

A költségvetési létszámkeretet 13 főben állapítja meg.

A Képviselő-testület a 2025 évi cafetéria keretet 400.000 Ft/fő határozza meg.

A Képviselő-testület a Közös Hivatal alkalmazásában állók részére munkába járás

költségtérítése címen biztosítja a személyi jövedelemadóról szóló 1995. évi CXVII. törvény 25.

§ (2) bekezdésében meghatározott összeget.

A Nemesgörzsönyi Közös Önkormányzati Hivatal költségvetése beépül a székhely település költségvetésébe.

Felhatalmazzák a Képviselő-testületek a jegyzőt, mint intézményvezetőt, hogy a jóváhagyott költségvetés, költségvetés kiadási és bevételi előirányzatait –figyelemmel az államháztartási törvény végrehajtásáról szóló 368/2011. (XII.31.) Kormányrendelet 36.§ (1) –(3) bekezdéseiben foglaltakra –saját hatáskörében módosíthatja azzal, hogy kötelezettségvállalás csak a szabad előirányzat erejéig történhet. Az előirányzatok saját hatáskörben történő módosítása esetén a módosítással egyidejűleg a Közös Hivatalt alkotó önkormányzatok polgármestereit írásban tájékoztatni kell.

A Közös Hivatal kizárólag kötelező feladatokat lát el.

**Határidő**: 2025.02.15.

**Felelős**: jegyző, polgármester

**4)Nagyacsád Község Önkormányzata 2025. évi költségvetésének elfogadása**

**Előadó: polgármester**

Szalóky Nándor polgármester ismerteti a költségvetést az előterjesztésben foglaltak szerint. Felsorolja a tervezett fejlesztéseket. Elmondja, hogy szükség lesz a közvilágítás korszerűsítésére, erre az összeg még tartalékban van.

Szakács Balázs képviselő megkérdezi, hogy azt nem lehet részletekben megcsinálni, pl . utcánként?

Szalóky Nándor képviselő elmondja, hogy ezt vagy egyben végeztetjük el, vagy sehogy.

Tima Zoltán alpolgármester elmondja, hogy szerinte még nem kéne belevágni.

Szalóky Nándor polgármester elmondja, hogy nem lehet sokáig halogatni, mert június végén lejár a karbantartási szerződés. Addigra ki kell találni, hogy mi legyen.

Kolonics Szilvia képviselő megkérdezi, hogy a bérleti díj összege mit takar.

Szalóky Nándor polgármester elmondja, hogy a szemétgyűjtő bérleti díja.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**1/2025. (II.13.) önkormányzati rendelete**

**Nagyacsád község Önkormányzat Képviselő-testülete úgy döntött, hogy az önkormányzat 2025. évi költségvetéséről szóló, fenti** számú rendeletét az előterjesztésben foglaltaknak megfelelően megalkotja.

**5)Nagyacsád Község Önkormányzat 2025. évi közbeszerzési tervének elfogadása**

**Előadó: polgármester**

Szalóky Nándor polgármester ismerteti az előterjesztést, elmondja, hogy nullás a terv, az önkormányzat nem tervez olyan beruházást, ami közbeszerzés köteles lenne.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**5/2025. (II.12.) önkormányzati határozat**

Nagyacsád Község Önkormányzata Képviselő-testülete a közbeszerzésekről szóló 2015. évi CXLIII. törvény 42. §-a alapján az előterjesztés 1. sz. mellékletét képező Nagyacsád Község Önkormányzata 2025. évi közbeszerzési tervét elfogadja.

Határidő: azonnal

Felelős: polgármester

**6)Az önkormányzat 2024. évi adóigazgatási munkájáról szóló beszámoló elfogadása**

**Előadó: polgármester**

Szalóky Nándor polgármester ismerteti a beszámolót. Megkérdezi, van-e valakinek kérdése.

Kolonics Szilvia képviselő elmondja, hogy kevesteli a 72 adózót.

Novák Edit aljegyző elmondja, hogy az iparűzési adót fizetők száma, nem a személyi jövedelemadót fizető nagyacsádi lakosok száma.

Szalóky Nándor polgármester elmondja, hogy egyre kevesebben vannak talajterhelési díj fizetésre kötelezettek is.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**6/2025. (II.12.) önkormányzati határozat**

Nagyacsád Község Önkormányzata Képviselő-testülete elfogadja Nagyacsád Község Önkormányzat 2024. évi adóigazgatási munkájáról szóló beszámolóját az előterjesztés szerint.

Felelős: aljegyző

Határidő: folyamatos

**7)Pápai Rendőrkapitányság 2024. évi támogatás felhasználásáról szóló beszámolójának elfogadása**

**Előadó: polgármester**

Szalóky Nándor polgármester elmondja, hogy a Rendőrkapitányság elszámolt a tavalyi évi támogatásról. 50.000.-Ft támogatást kaptak Túlszolgálatot fizettek belőle.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**7/2025. (II.12.) önkormányzati határozat**

Nagyacsád Község Önkormányzata Képviselő-testülete úgy döntött, hogy elfogadja a Pápai Rendőrkapitányság 2024. évi támogatásáról szóló beszámolóját.

Felelős: polgármester

Határidő: azonnal

**8)Falugondnok továbbképzési tervének elfogadása**

**Előadó: polgármester**

Szalóky Nándor polgármester ismerteti az előterjesztést. Elmondja, hogy az idei évben lesz vége a képzési időszaknak, már a kötelezettségnek eleget tett. Ha lesz képzés kedvező kondíciókkal, abban az esetben részt vesz rajta, mert tovább vihető.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**8/2025. (II.12.) önkormányzati határozat**

**a falugondnoki szolgálat 2025. évi továbbképzési terve jóváhagyásáról**

1. Nagyacsád Község Önkormányzata Képviselő-testülete a falugondnok 2025. évi továbbképzési tervét a javaslat szerint jóváhagyja.
2. A Képviselő-testület megbízza a polgármestert, hogy a döntésről a falugondnokot tájékoztassa.

Határidő: azonnal

Felelős: polgármester

Szalóky Nándor polgármester megkérdezi, van-e még valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2025. február 12-i nyilvános ülés 19 óra 21 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző